Fyrir jól gaf hljómsveitin Grasasnar út geislaplötuna Til í Tuskið . Borgfirska hljómsveitin mun halda útgáfutónleika plötunnar í Fossatúni í Borgarfirði laugardaginn 30. mars . Á tónleikunum munu Grasasnar leggja áherslu á að flytja eigið efni af plötunni , en tónlist þeirra á sér tilvísanir í bandaríska sveitatónlist og írska alþýðutónlist sem búið er að gera að íslenskum gleðisöngvum . Hljómsveitina skipa þeir Sigurþór Kristjánsson , Halldór Hólm , Steinar Berg og Hafsteinn Þórisson . Á tónleikunum verður einnig kynning á þeim bjórtegundum sem Bruggsmiðjan Steðji framleiðir . Einnig verður heimsfrumsýning og smökkun á nýja sumarbjórnum Kóróna , sem settur verður á markað í apríl . Húsið opnar klukkan 20 og frá 20:30 til 21:00 , þegar Grasasnarnir stíga á svið verður bjórsmökkun . Miðaverð er 1000 krónur og er innifalin bjórflaska að eigin vali frá Steðja .